text: বঙ্গবন্ধু শেখ মুজিবুর রহমান কৃষি বিশ্ববিদ্যালয়ে প্রশিক্ষণ কর্মশালা | Online Version
  বঙ্গবন্ধু শেখ মুজিবুর রহমান কৃষি বিশ্ববিদ্যালয়ে প্রশিক্ষণ কর্মশালা...
  ২২ অক্টোবর, ২০২১ ১০:৫৫
  বঙ্গবন্ধু শেখ মুজিবুর রহমান কৃষি বিশ্ববিদ্যালয়ে 'ম্যাপিং এবোভ গ্রাউন্ড নাইট্রোজেন অফ আমন রাইস ইউজিং প্রক্সিমাল সেন্সিং ডাটা' বিষয়ক দিনব্যাপী প্রশিক্ষণ কর্মশালা অনুষ্ঠিত হয়েছে। বিশ্ববিদ্যালয়ের আইকিউএসি সেমিনার কক্ষে গতকাল বৃহস্পতিবার এ কর্মশালা অনুষ্ঠিত হয়।
  কর্মশালার উদ্বোধনী অনুষ্ঠানে বিশ্ববিদ্যালয়ের ভাইস-চ্যান্সেলর প্রফেসর ড. মো. গিয়াসউদ্দীন মিয়া প্রধান অতিথি হিসেবে উপস্থিত ছিলেন। ইনস্টিটিউশনাল কোয়ালিটি অ্যাশিউরেন্স সেলের পরিচালক প্রফেসর ড. মো. আবিয়ার রহমানের সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন বিশ্ববিদ্যালয়ের ট্রেজারার প্রফেসর তোফায়েল আহমেদ।
  কর্মশালায় রিসোর্স পার্সন হিসেবে প্রশিক্ষণ প্রদান করেন কৃষিবনায়ন ও পরিবেশ বিভাগের সহযোগী অধ্যাপক ড. হাসান মোহাম্মদ আব্দুল্লাহ। সাউথ এশিয়ান নাইট্রোজেন হাব'র সমন্বয়কারী মৃত্তিকা বিজ্ঞান বিভাগের প্রফেসর ড. মো. মিজানুর রহমান এসময় উপস্থিত ছিলেন।
  উদ্বোধনী পর্বে ভাইস-চ্যান্সেলর বলেন, ডিজিটাল বাংলাদেশ বিনির্মাণে বর্তমান সরকারের যুগান্তকারী বিভিন্ন পদক্ষেপের ফলে আজ ঘরে বসেই ফসলের ক্ষেতের তথ্য নেওয়া যায়।
  উল্লেখ্য, জিসিআরএফ সাউথ এশিয়ান নাইট্রোজেন হাব ও বিশ্ববিদ্যালয়ের আইকিউএসি যৌথভাবে প্রশিক্ষণটির আয়োজন করে।